Abantu mu kibuga Nyendo e Masaka baakedde kwekalakaasa olwembeera embi ey'oluguudo oluva e Masaka okudda mu Nyendo lwe bagamba nti lujjudde ebinnya ekiviiriddeko obubenje obwenjawulo okweyongera ku luguudo luno n'okwonoonebwa kw'ebidduka byabwe.
Bano balukumyemu omuliro nga beeyambisa ebipiira bya mmotoka n'ebiti ekyasannyalazza ebyentambula okumala ekiseera.
Poliisi y'e Masaka ng'eyambibwaako eggye lya UPDF baayitiddwa bukubirire okuzza embeera mu nteeko.
Nga bayambibwako mmotoka ezikiza omuliro baaggyewo emisanvu gy'omuliro n'okuzikiza omuliro ebidduka ne biddamu buto okutambula.
Bya Johnbosco Mulyowa. Masaka
lug_Latn lug_Latn lug_Latn lug_Latn tso_Latn